jkorsvik/nowiki_second_scrape_merged huggingface dataset:
Silvretta

Silvretta er en fjellkjede i grensetraktene mellom Østerrike og Sveits. En rekke topper når over 3000 moh.


== Avgrensning ==
Silvretta begrenses

i nord av dalene Montafon og Paznaun samt det mellomliggende Zeinispasset (mot Verwall),
i øst av den øverste Inndalen (mot Ötztal-Alpene),
i syd av Nedre Engadin (mot Sesvenna) og av Flüelapasset og Davos (mot Albula-Alpene),
i vest av Prättigau, Schlappinpasset og Gargellental (mot Rätikon).


== Topper, isbreer og pass ==
De høyeste fjelltoppene i Silvretta er:

Piz Linard (3411 moh.)
Fluchthorn (3399 moh.)
Piz Buin (3312 moh.)
Verstanklahorn (3297 moh.)
Muttler (3293 moh.)Silvretta har flere isbreer (f.eks. Ochsentaler Gletscher).
Det fins ingen veipass over Silvretta. Bielerhöhe (2037 moh.) ligger i Silvretta (litt syd for Zeinispasset), men forbinder Paznaun med Montafon (dvs. langs med fjellkjeden, ikke på tvers av den). En rekke fjelloverganger med fotstier har imidlertid blitt brukt i historisk tid, som Schlappinpasset (2202 moh.) mellom Montafon og Prättigau, og Futschöl- og Fengapasset (2768 resp. 2608 moh.) mellom Paznaun og Engadin.


== Daler og videre inndeling ==
Ved siden av dalene som begrenser fjellmassivet er Samnaun den eneste bebodde dalen i Silvretta. Fjellene rundt Samnaun, dvs. den østligste delen av Silvretta (øst for Ischgl i Paznaun og Ramosch i Engadin), skilles ofte ut som en selvstendig fjellgruppe, Samnaungruppa.


== Geologi ==
Silvretta hører til Sentral-Alpene. Derfor dominerer krystalline bergarter som gneis.


== Natur, kultur og historie ==
Silvretta var i den tidligere middelalderen tynt befolket. Dalene var bebodd av romanske bønder, som ofte brukte høyereliggende områder (delvis bakenfor fjellpassene) som fjellbeite. På 1400-tallet bosatte walserfolket seg i noen av de høytliggende dalene (både Davos, det øvre Prättigau, Montafon og Paznaun). I både Montafon og Paznaun var det mer handelskontakt sørover over fjellpassene enn nedover dalene mot resten av Østerrike. Befolkningen i Montafon eksporterte ost, smør og arbeidskraft over Schlappinpasset helt frem til 1800-tallet. Også på det kirkelige plan utgjorde Silvretta en enhet med Graubünden, siden hele området sognet til Chur bispedømme (frem til 1816).
På Silvrettas sydøstside, dvs. i Nedre Engadin, er retoromansk fremdeles det dominerende språket. I Montafon, Paznaun og Prättigau ble retoromansken erstattet av tysk i løpet av 1500-tallet, i Samnaun 200 år senere. Også walserdialektene i den nordlige Silvretta har etterhvert veket for bairiske dialekter av tysk. Bare i Davos og Prättigau har walserkulturen til en viss grad overlevd.


== Eksterne lenker ==
(en) Silvretta – kategori av bilder, video eller lyd på Commons 
(en) Silvretta – galleri av bilder, video eller lyd på Commons
Ben Barnes

Benjamin Thomas «Ben» Barnes (født 20. august 1981 i London) er en engelsk skuespiller. Han er kjent for rollen som Caspian X i Legenden om Narnia-filmene Prins Caspian (2008) og Reisen til det ytterste hav (2010). I tillegg har han blant annet spilt tittelrollen i Dorian Gray (2009), biroller i filmene The Words (2012) og The Big Wedding (2013) og hovedrollen i Seventh Son - Den siste lærling (2014). 


== Filmografi ==


== Referanser ==


== Eksterne lenker ==
(en) Ben Barnes på Internet Movie Database 
(sv) Ben Barnes i Svensk Filmdatabas 
(da) Ben Barnes på Filmdatabasen 
(da) Ben Barnes på Scope 
(fr) Ben Barnes på Allociné 
(en) Ben Barnes på AllMovie 
(en) Ben Barnes hos Rotten Tomatoes 
(en) Ben Barnes hos The Movie Database 
(en) Ben Barnes hos Behind The Voice Actors
Biblioteket Gasspedal

Biblioteket Gasspedal er fra 2003 en serie hefter og bøker av norske og nordiske forfattere, samt oversettelser, og utgis av forlaget Gasspedal med Audun Lindholm som redaktør. Lindholm er også redaktør for litteratur-fanzinen Grønn Kylling (arb.tittel), en fortsettelse av Journal Ka, og leder den årlige, bergensbaserte litteraturfestivalen Audiatur, i tillegg til å virke som redaktør for litteraturtidsskriftet Vagant.  


== Eksterne lenker ==
Gasspedal
Penger og Kreditt

Penger og Kreditt var et tidsskrift som ble utgitt av Norges Bank.  Første nummer kom ut i 1973.    Den siste papirutgaven var 01/2008. Tidsskriftet kom deretter bare ut i elektronisk form. Siste utgave ble utgitt i 2012.


== Referanser ==
Raoul II de Tosny

Raoul III de Tosny (født før 1040, død 1102), kalles også for Ralph de Tosny i engelske kilder, seigneur de Conches-en-Ouche, var en normannisk adelsmann, aktiv i både Normandie, England og Wales. 


== Seier ved Hastings ==
Raoul kjempet i slaget ved Hastings. Tradisjonen sier han ga opp posisjonen som fanebærer, hans arvelige posisjon, for muligheten til å kjempe nærmere Vilhelm Erobreren, hertug av Normandie.Selv om det ikke finnes nedtegnelser om hvordan han skikket seg i slaget, må han ha gitt et godt inntrykk. Orderic Vitalis forteller at Raoul de Tosny utmerket seg i flere kriger og ble belønnet blant de fremst av de normanniske adelsmenn med ære og rikdom. Han fikk flere eiendommer i Norfolk, og han gjorde siden Flamstead i Hertfordshire sitt fremste bosted i England, noe som er nedtegnet i Dommedagsboken. 
Han tjenestegjorde for tronen i seksti år, også for Vilhelms sønn hertug Robert Curthose, og sistnevnte tok han sammen med flere andre adelige parti med i hertug Roberts første opprør mot Vilhelm Erobreren. For dette ble han utvist og hans eiendommer ble konfiskert av kongen. Gjennom venner fikk han etterhvert nåde og sine eiendommer tilbake.


== Familie ==
Raoul de Tosny giftet seg med Elisabeth eller Isabel de Montfort, datter av Simon I de Montfort, i 1077. Robert de Stafford var hans bror. Hans andre sønn, Raoul IV de Conches, var hans overlevende arving, og som giftet seg med Alice av Huntingdon, datter av Waltheof, jarl av Northumbria og Judith av Lens. Hans datter Godehilde ble gift med Baldwin I av Jerusalem.
Clifford Castle var en normannisk festning som ble reist av William FitzOsbern i 1070. Dennes arving fikk sine eiendommer konfiskert grunnet opprør i 1075, og festningen ble da gitt til Raoul de Tosny som holdt den direkte for kronen.


== Strid med Guillaume av Evreaux ==
I henhold til Orderic Vitalis hadde han en feide med William eller Guillaume av Evreaux, greve av Évreux, og dennes hustru Helvise av Nevers som var «dyktig og overbevisende, men grusom og gjerrig». Grunnen til striden var et kvinnerov, bortførelsen av Agnes, datter av Richard av Evreux, bror til Guillaume. Det var spesielt Helvise som tok anstøt av kvinnerovet og benyttet all sin innflytelse hos sin mann og hos andre normanniske adelsmann for å få hevn. På motsatt side var Isabel de Montfort motstanderen. «Begge disse kvinnene», forteller Orderic Vitalis, «hadde store talegaver (...) De styrte sine menn, undertrykket deres vasaller, og inspirerte redsel på mange måter».
Det kom til åpen krig i 1091–1092 da Guillaume av Evreux angrep, men det ble oppnådd forsoning senere. De gikk dog sammen om å angripe Robert de Beaumont, 1. jarl av Leicesters land, grevskapet i Meulan. Sammen med sine to sønner Halbert og Elinance ble Raoul de Tosny drept i konflikten med Roger de Beaumont. Hans enke Isabel skal ha gått i kloster i Haute Bruyère (Belgia).


== Referanser ==


== Litteratur ==
Remfry, P.M.: Clifford Castle, 1066 to 1299 (ISBN 1-899376-04-6)
Leninsk-Kuznetskij

Leninsk-Kuznetskij (russisk: Ле́нинск-Кузне́цкий) er en by i Kemerovo oblast i Russland. Den ligger ved elva Inja (ei sideelv til Ob), rundt 80 km sør for Kemerovo. Innbyggertall: 109 300 (2005 est.), 112 253 (folketelling 2002). 
Bosetningen ble grunnlagt i 1763 under navnet Koltsjugino (russisk: Кольчу́гино). I 1925 fikk den innvilget bystatus, og navnet ble samtidig endret til Leninsk-Kuznetskij.
Leninsk-Kuznetskij er en av hovedsentrene for kullgruvene i Kuznetsk-bekkenet.


== Eksterne lenker ==
(ru) Offisielt nettsted 
(en) Leninsk-Kuznetsky – kategori av bilder, video eller lyd på Commons
Manhagen

Manhagen er en kommune i kretsen Øst-Holstein i Schleswig-Holstein, Tyskland. Manhagen ligger i amtet Lensahns amt. 
Av de i alt 9 mandatene i kommunestyret, har CDU siden 2003 innehatt 5, og SPD 4.


== Referanser ==


== Eksterne lenker ==
Offisielt nettsted 
(en) Manhagen – kategori av bilder, video eller lyd på Commons
Golmud

Golmud (kinesisk: 格尔木; hanyu pinyin: Ge'ermu; tibetansk: Gormo, ན་གོར་མོ་; Wylie: Na-gor-mo) er en by på fylkesnivå i Qinghai i Kina. Byen ligger over 2800 meter over havet. Den har om lag 205 000 innbyggere. Selve byen (administrasjonssenteret) er viktig for transport mellom Tibet og Xinjiang. 
Næringslivet består for det meste av utvinning og eksport av olje, kull og naturgass.   


== Geografi ==
Golmud er temmelig avsides, med over 500 kilometer til nærmeste større kinesiske by. På gtunn av sin høyde over havet er klimaet barskere enn laverelignende steder på samme breddegrad. Middeltemperaturen i juli er +17 grader og i januar -10 grader.


== Samferdsel ==


=== Jernbane ===
Qinghai-Tibet-jernbanen løper gjennom området.


=== Vei ===
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 215 ender opp her. Den begynner i Hongliuyuan i Gansu og fører til Golmud.


== Referanser ==


== Eksterne lenker ==
Offisielt nettsted 
(en) Golmud – kategori av bilder, video eller lyd på Commons
Goldsboro (Nord-Carolina)

Goldsboro er en by i Wayne County (Nord-Carolina) i Nord-Carolina, USA. Goldsboro ble grunnlagt i 1787 og fikk bystatus i 1847. Innbyggertallet ble estimert til 38 023 i 2006.
Nær byen ligger flyplassen Seymour Johnson Air Force Base. Næringslivet i byen består for det meste av produksjon av tekstiler og tobakk.


== Eksterne lenker ==
(en) Offisielt nettsted 
(en) Goldsboro, North Carolina – kategori av bilder, video eller lyd på Commons
Glendale (California)

Glendale er en by i Los Angeles County i California i USA med en utstrekning på 79,4 km²et og et innbyggertall på 207 902 (2010), hvor 27,6 % stammer fra Armenia. Byen grenser til blant annet La Cañada-Flintridge og Burbank og ligger i den østlige delen av San Fernando Valley. De nordlige delen av byen strekker seg opp i  Verdugo Mountains og inn i Crescenta Valley.
Næringslivet består hovedsakelig av produksjon av medisiner og fly.


== Bilder ==

		


== Eksterne lenker ==
(en) Offisielt nettsted 
(en) Glendale, California – kategori av bilder, video eller lyd på Commons
Neukirchen (Øst-Holstein)

Neukirchen er en kommune i kretsen Øst-Holstein i Schleswig-Holstein, Tyskland. Neukirchen ligger i amtet Oldenburglands amt. 
Landbruket preger kommunen. Foruten landbruket er turisme en viktig næringsvei. I Neukirchen finner man omkring ti campingplasser, og flere overnattingssteder.
Kommunestyret består av tolv mandater, hvorav den lokale listen FBN (siden valget i 2003) har innehatt seks av dem. CDU har fire mandater, og SPD to. 


== Historie ==
Neukirchen ble for første gang nevnt i 1259, da under navnet Kerghvelde. Dette navnet gjenspeiltes i stedets kampesteinskirke i romantisk stil – Sankt Antoniuskirken (St, Antonius-Kirche) – hvilken ble grunnlagt av Adolf IV av Holstein i 1244–1245.
I det lokale meieriet (der Meierei) ble den første tørrmelken i Tyskland produsert i 1914. Meieriet ble nedlagt på begynnelsen av 1960-tallet.


== Referanser ==


== Eksterne lenker ==
Offisielt nettsted 
(en) Neukirchen (Ostholstein) – kategori av bilder, video eller lyd på Commons
Nordisk Filateli

Nordisk Filateli er et svensk tidsskrift for frimerkesamlere. Bladet ble etablert i 1937 og utgis ni ganger hvert år.
Ansvarlig redaktør siden 1994 er Morten Persson.


== Ansvarlig redaktør ==
Tidligere ansvarlige redaktører i Nordisk Filateli:

Sven Olof Forselius 1978-1994
Stig Nordvall 1976-1978
Sigurd Tullberg 1966-1976
Ernst Gillberg 1937-1966


== Eksterne lenker ==
Nordisk Filateli
Tidsskriftets historie
Neukirchen (andre betydninger)

Neukirchen er navn på flere steder i tyskspråklige land. Direkte oversatt betyr navnet nykirken.

Kommunen Neukirchen i kretsen Straubing-Bogen, se Neukirchen (Niederbayern)
Kommunen Neukirchen-Balbini i kretsen Schwandorf
Kommunen Neukirchen beim Heiligen Blut i kretsen Cham
Kommunen Neukirchen bei Sulzbach-Rosenberg i kretsen Amberg-Sulzbach
Kommunen Neukirchen vorm Wald i kretsen Passau


== I Tyskland ==


=== I Hessen ===
Byen Neukirchen i Schwalm-Eder-Kreis, se Neukirchen (Knüll)


=== I Sachsen ===
Kommunen Neukirchen i Landkreis Chemnitz, og deretter Landkreis Stollberg og Erzgebirgskreis
Kommunen Neukirchen/Pleiße i kretsen Zwickauer Land


=== I Sachsen-Anhalt ===
Kommunen Neukirchen (Altmark) i kretsen Stendal


=== I Schleswig-Holstein ===
Kommunen Neukirchen i kretsen Nordfriesland, se Neukirchen (Nordfriesland)
Kommunen Neukirchen i kretsen Østholstein, se Neukirchen (Øst-Holstein)


== I Østerrike ==
Kjøpstaden Neukirchen am Großvenediger i Pinzgau, Salzburg
Kommunen Neukirchen am Walde i distriktet Grieskirchen, Oberösterreich
Kommunen Neukirchen an der Enknach i distriktet Braunau am Inn, Oberösterreich
Kommunen Neukirchen an der Vöckla i distriktet Vöcklabruck, Oberösterreich
Kommunen Neukirchen bei Lambach i distriktet Wels-Land, Oberösterreich


== Lignende navn ==
Neukirch
Neuenkirchen
Neuenkirch
Neunkirchen
Neunkirch
Massakren på Israels kysthovedvei

Massakren på Israels kysthovedvei var et palestinsk terrorangrep den 11. mars 1978 på en buss på som kjørte langs Israels hovedvei langs kysten. Angrepet ble iscenesatt av Abu Jihad og utført av PLO-fraksjonen Fatah.


== Angrepet ==
På morgenen den 11. mars gikk Dalal Mughrabi og hennes palestinske fedayeengruppe på 11 medlemmer (inkludert én annen kvinne) i land med RIB-båter på en strand nær Ma'agan Michael nord for Tel Aviv-Jaffa. De hadde kjørt båten helt fra Libanon. De drepte Gail Ruban, en amerikansk fotograf som tok naturfotografier i nærområdet, og kapret deretter en buss fullastet av bussjåfører med sine familier, som var på dagstur. Mens de kjørte, åpnet Mughrabi og hennes  gruppe ild mot kjøretøyene i nærheten. En israelsk militærenhet, ledet av Ehud Barak, forfulgte bussen helt til de klarte å stoppe den nær Herzliya. Et langvarig skytedrama fulgte mellom palestinerne og soldatene, og palestinerne skjøt også passasjerer som forsøkte å rømme. Til slutt sprengte noen medlemmer av Fatah i stykker bussen, som ble stående igjen i full brann. Angrepet medførte 35 sivile dødsfall, hvorav tretten av dem var barn og seks var palestinske geriljasoldater. 71 sivile ble skadet.Angrepet ble også den utløsende faktoren for den israelske Operasjon Litani mot PLOs baser i Libanon, bare tre dager senere.


== Referanser ==
Neustadt (Øst-Holstein)

Neustadt (tysk: Neustadt in Holstein, Neustadt an der Ostsee) er en amtsfri kommune i Øst-Holstein i Schleswig-Holstein, Tyskland. Byen ligger ved Lübeckbukta (Østersjøen), omtrent 30 km nordøst for Lübeck, og 50 km sørøst for Kiel. Neustadt har status som Ostseebad. 31. desember 2008 hadde Neustadt 16 538 innbyggere.Neustadts europeiske vennskapsby er danske Rønne på Bornholm. Neustadt er også med i samarbeidet Neustadt in Europa, hvilket omfatter 34 steder og kommuner fordelt på 5 land (Tyskland, Tsjekkia, Østerrike, Slovakia og Ungarn).
På sommeren er Neustadt er særlig vakker by, med blant annet gode havneforhold for turister som kommer til byen via sjøen.
Nærmeste flyplass er Lübeck lufhavn Blankensee, som sørger for gode tilfartsmuligheter for de som vil dra til Neustadt. Det finnes en hobbyflyplass i nabokommunen Sieksdorf.


== Referanser ==


== Eksterne lenker ==
Offisielt nettsted 
(en) Neustadt in Holstein – kategori av bilder, video eller lyd på Commons 
(en) Neustadt in Holstein, Germany – galleri av bilder, video eller lyd på Commons
Kozmodemjansk

Kozmodemjansk (russisk: Козьмодемья́нск, marisk: Цикмӓ – Tsikmä eller Чыкма–Čykma) er en by i Republikken Mari El i Russland. Den ligger på sørbredden av Tsjeboksary-reservoaret i Volga, rundt 90 km sørvest for Josjkar-Ola. Innbyggertall: 22 771 (folketelling 2002),  24 746 (folketelling 1989).
Den ble grunnlagt av Tsar Ivan IV i 1583 etter hans erobring av Kazan i 1552 og Tsjeremiskrigene i 1553-1557, 1582 og 1592 som en grensefestning for å vokte Storfyrstedømmet Moskvas nye grenser.


== Referanser ==


== Eksterne lenker ==
(ru) Offisielt nettsted 
(en) Kozmodemyansk – kategori av bilder, video eller lyd på Commons
Volzjsk

Volzjsk (russisk: Волжск) er en by i Republikken Mari El i Russland. Den ligger på venstre (nordre) bredd av elva Volga, rundt 90 km sørøst for Josjkar-Ola. Innbyggertall: 58 967 (folketelling 2002).


== Referanser ==


== Eksterne lenker ==
Offisielt nettsted 
(en) Volzhsk – kategori av bilder, video eller lyd på Commons
Lübeckbukta

Lübeckbukta (tysk: Lübecker Bucht) er en bukt sørvest i Østersjøen ved kysten av Tyskland og delstatene Mecklenburg-Vorpommern og Schleswig-Holstein. Bukta danner den sørvestlige delen av Mecklenburgbukta.
Den største byen ved bukta er Lübeck med bykommunen Travemünde, som ligger ved munningen av elva Trave. Elbe-Lübeck-kanalen knytter Østersjøen og Elben sammen.
De største øya i Lübeckbukta er Fehmarn.


== Eksterne lenker ==
(en) Lübecker Bucht – kategori av bilder, video eller lyd på Commons 
Det regionale samarbeidet rundt Lübeckbukta Arkivert 10. april 2008 hos Wayback Machine. (tysk)
Odd Jostein Sæter

Odd Jostein Sæter (født 11. november 1948) er en norsk politiker (KrF). 
Han er utdannet innen statsvitenskap. Han var statssekretær i Departementet for utviklingshjelp under statsråd Reidun Brusletten i Kåre Willochs andre regjering (1983–1986). Både under den første regjeringen til Kjell Magne Bondevik (1997–2000) og under den andre (2001–2005) var Sæter statssekretær ved statsministerens kontor. Han er i dag seniorrådgiver for Forsvarskomiteen og Utenrikskomiteen i Kristelig Folkepartis stortingssekretariat. Odd Jostein Sæter er regnet for å tilhøre den innerste krets rundt Kjell Magne Bondevik og er også en av KrFs viktigste ideologer. Sæter har bl.a. redigert Kristelig Folkepartis historie 1933-1983; samling om verdier, Oslo 1985 ISBN 82-991256-1-8.


== Referanser ==


== Eksterne lenker ==
(no) Odd Jostein Sæter hos Norsk senter for forskningsdata
Zvenigovo

Zvenigovo (russisk: Звени́гово) er en by i Republikken Mari El i Russland. Den ligger på venstre (nordre) bredd av elva Volga, rundt 75 km sør for Josjkar-Ola.  Innbyggertall: 12 500 (2005 est.), 12 722 (folketelling 2002), 14 239 (folketelling 1989).
Bosetningen ble grunnlagt i 1860. I 1927 fikk den status som bymessig bosetning. Bystatus ble innvilget i 1974.
Operasjon «Wooden Leg»

Operasjon «Wooden Leg» var det israelske kodenavnet på et flyangrep som Israels flyvåpen iverksatte overfor PLOs hovedkvarterer i Tunisia i 1985. 
PLOs hovedkvarter var lokalisert i Hammam al-Shatt, omtrent 19 km fra hovedstaden Tunis. Angrepet fant sted på formiddagen den 1. oktober. Målet til Israel var å ødelegge hovedkontoret til PLO samt drepe Arafat. Det er antatt at angrepet kom som en hevnaksjon etter at tre israelere hadde blitt drept på en seilbåt på Kypros. Disse drapene ble utført av Styrke 17 noen dager tidligere.


== Aksjonen ==
De israelske flyene bombet Styrke 17s høykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha vært sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17.PLOs ledere skulle etter planen ha et møte i hovedkvarteret klokka 11:00, like før angrepet. Men dette ble avlyst like før.Israel benyttet åtte F-15 Eagle i angrepet. Den lange distansen fra Israel til Tunis gjorde at flyene måtte ha drivstoffpåfyll i lufta.


== Internasjonale reaksjoner ==
Egypt og Tunisia var blant dem som fordømte angrepet sterkest, men Israel møtte også sterk fordømmelse fra de europeiske utenriksministrene. USAs regjering gikk langt i å forsvare den israelske aksjonen som legitim, men modererte sitt utsagn noe i ettertid.Tunisia klagde øyeblikkelig saken inn til FN, og den 4. oktober kom FNs sikkerhetsråd med en fordømmelse av Israels handling (USA avstod fra å stemme).


== Følger ==
Egypt avbrøt de pågående forhandlingene med Israel om grenseområdet Taba som en konsekvens av angrepet. Forholdet mellom USA og Tunisia ble skadelidene, både som en følge av angrepet og på grunn av USAs uvilje til å fordømme det.


== Se også ==
Liste over kriger Israel har deltatt i


== Referanser ==
Libu

Libuene (, R'bw, Ribou eller Labu) var en stamme fra det antikke Libya, først omtalt i antikke egyptiske tekster fra det nye rike i Egypt, spesielt fra det 19. og 20. dynasti. I en inskripsjon beskriver Mernephat hvordan fiendtligheter brøt ut mellom Egypt og Libya, og hvordan libyerne ble beseiret. Ramses III beseiret libyerne i det femte året av sin regjeringstid, og seks år senere slo libyerne seg sammen med meshwesherne og invaderte det vestlige Nil-deltaet for igjen å bli beseiret av egypterne. Grekerne innførte bruken av denne stammens navn om innbyggerne i «Libya», og Nord-Afrika forøvrig. Historieskriveren Herodot ville, i likhet med enkelte andre skribenter, innføre navnet for innbyggere av hele det afrikanske kontinentet.


== Referanser ==
Agedabia

Ajdabiya (arabisk: إجدابيا) er en kommune og en by i Libya. Kommunen har plassering i det nordøstlige Libya, og dets hovedstad er Ajdabija. Oljehavnen Marsa al-Burayqah ligger innen kommunen.
Ajdabiya har i nord kystlinje mot Middelhavet, og grenser forøvrig mot fem andre libyske kommuner.
Dobrjanka

Dobrjanka (russisk: Добря́нка) er en by i Perm kraj i Russland. Den ligger ved Kama-reservoaret, rundt 60 km  nord for Perm. Innbyggertall: 35 700 (2007 est.), 36 436 (folketelling 2002), 35 317 (folketelling 1989).
Dobrjanka anses som en av de eldste bosetningene i Perm kraj. Den ble første gang nevnt i 1623. I 1752 ble det bygget et jernverk ved munningen av Dobrjanka-elva, og det utviklet seg en bosetning rundt det. I 1943 fikk bosetningen innvilget bystatus. 
I Dobrjanka ligger Perm GRES, en enorm kraftstasjon med 330 meter høye skorsteiner.


== Eksterne lenker ==
Offisielt nettsted 
(en) Dobryanka – kategori av bilder, video eller lyd på Commons
Alfanummer

Alfanummer, eller tekstnummer (svensk: alfanummer, textnummer, engelsk: phonewords, amerikansk Vanity Numbers), er telefonnummer basert på ord istedenfor tall. Du ringer et tekstbasert telefonnummer ved å trykke en gang på den tasten der bokstaven står, akkurat som du ville gjort i en sms-melding med T9-ordliste. Et eksempel er 400 BOLIG, som tilsvarer nummeret 400 26544.
Et alfanummer i Norge må inneholde minimum fem bokstaver etter prefikset. 815- og 400-nummer innebærer at innringer dekker samtalekostnaden. 800 er et såkalt gratis grønt nummer for innringere, men dette gjelder ikke ved bruk av mobiltelefon der både bedriften og innringer betaler fulle kostnader (dobbelfakturering). Det er ingen øvre grense for hvor mange bokstaver et slikt nummer kan inneholde, da nummer etter det åttende blir ignorert av tele-systemet.


== Historikk ==
Alfanummer har eksistert i USA i mer enn 30 år. USA innførte én standard på telefonknappene helt fra starten, mens det i Europa og Asia har vært avvikende standarder på noen fasttelefoner (altså at bokstavene stod ulikt plassert på telefonknappene).
Det var først i 1997, på initiativ fra British Telecom, at ITU vedtok én standard i Europa. Siden den tid har derfor alle nye fasttelefoner og telefonkiosker hatt likt tastatur som det vi er vant med fra mobiltelefoner.
Gornozavodsk

Gornozavodsk (russisk: Горнозаво́дск) er en by i Perm kraj i Russland. Den ligger  130 km nordøst for Perm. Innbyggertall: 13 061 (folketelling 2002), 14 858 (folketelling 1989).Den ble grunnlagt i 1947 som en bosetning ved en sementfabrikk nær jernbanestasjonen Pasjija (russisk: Пашия). Bosetningen Novopasjijskij (russisk: Новопашийский) ble dannet i 1950. Den fikk nytt navn, Gornozavodsk, og ble innvilget bystatus i 1965.


== Eksterne lenker ==
Offisielt nettsted 
(en) Gornozavodsk – kategori av bilder, video eller lyd på Commons